

Anexa nr. 2
    La Proiect Hotărârea Consiliului Local nr. 85/ 11508 /02.06.2022


Descrierea sumară a investiției
“Realizarea transportului public local cu mijloace ecologice în Municipiul Brad și Comuna Crișcior”
și detalierea cheltuielilor  legate de proiect

ORDONATOR PRINCIPAL DE CREDITE: PRIMAR 
AUTORITATE CONTRACTANTÃ: MUNICIPIUL BRAD 

DESCRIEREA SUMARĂ A INVESTIȚIEI

Creşterea mobilității urbane și interurbane sunt teme principale ale Uniunii Europene pentru perioada 2022-2027. Astfel, crearea, modernizarea sau extinderea serviciilor de transport public cu mijloace ecologice gestionate de sisteme inteligente (ITS) reprezintă pritorități de finanțare susținute de Uniunea Europeana.
Dată fiind oportunitatea de finanțare oferită în cadrul PNNR – Componenta 10 – Fondul local, Investia I.1 – Mobilitate urbană durabilă, subinvestiția I.1.1 - Înnoirea parcului de vehicule destinate transportului public (achiziția de vehicule nepoluante), parteneriatul între UAT Municipiul Brad, în calitate de Lider, și UAT Comuna Crișcior, in calitate de partener, va depune o solicitare de finanțare ce vizează achiziția de autobuze electrice.
Proiectul investițional este inclus în Strategia Integrată de Dezvoltare Urbană, document de  planificare strategică pentru perioada 2021-2027, care a fost aprobat prin HCL nr. 168/ 25.11.2021.
 În cadrul proiectului se vor achiziţiona 4 autobuze electrice din categoria 10 metri necesare pentru operarea serviciului de transport public local în Municipiul Brad și Comuna Crișcior. Asociat autobuzelor, vor fi achiziționate 4 stații de încărcare lentă – câte una pentru fiecare vehicul și 2 stații de încărcare rapidă – 1 stație pentru 2 autobuze. Autobuzele achiziționate vor permite conectarea la două sisteme de încărcare a bateriilor, respectiv stații de reîncărcare lentă și stații de reîncărcare rapidă.
Autobuzele electrice vor îndeplini condiţiile legate de fiabilitate, securitate, confort, protecţie ambientală la nivelul normelor europene actuale şi vor asigura o fiabilitate ridicată, o mentenanţă scăzută şi o accesibilitate uşoară la agregate.
Prin dezvoltarea unui sistem de transport public de călători atractiv şi eficient, se vor asigura condiţiile pentru realizarea unui transfer sustenabil al unei părţi din cota modală a transportului privat cu autoturisme către transportul public, în acest mod, diminuandu-se semnificativ traficul rutier cu autoturisme şi emisiile de echivalent CO2 din transport în Municipiul Brad și Comuna Crișcior. Astfel, la nivel local, achiziția de autobuze noi nepoluante reprezintă o soluție pentru nevoile orașului. 


DETALIEREA INDICATORILOR ȘI CHELTUIELILOR PROIECTULUI

· Număr autobuze electrice: 4 autobuze cu lungimea de 10 m;
· Numărul stații de reîncărcare: 4 stații de încărcare lentă – câte una pentru fiecare vehicul și 2 stații de încărcare rapidă – 1 stație pentru 2 autobuze;
· Valoare cheltuieli eligibile: 1.944.000,00 Euro fără TVA (9.569.728,80 lei fără TVA);



Inițiator,
PRIMAR
Florin Cazacu



